Posibil atac terorist în Elveţia. O femeie a fost înjunghiată într-un magazin.
Două femei au fost atacate într-un magazin din Lugano, Elveţia. Suspecta este implicată într-un dosar cu privire la terorismul jihadist. "Suntem alături de Elveţia în aceste momente dificile", a scris cancelarul austriac pe Twitter.
O femeie a fost arestată în oraşul elveţian Lugano, după ce ar fi rănit alte două femeie, într-un posibil atac terorist, relatează BBC.Suspecta a vrut să o strângă de gât pe una dintre femei, în timp ce pe cealaltă a înjunghiat-o, cu un cuţit, în gât, înainte de a fi oprită de cumpărători.Una dintre victime a suferit răni grave, însă viaţa ei nu este pusă în pericol. Suspecta, în vârstă de 28 de ani, era în baza de date a poliţiei federale, în urma unei anchete cu privire la "terorismul jihadist" din 2017.Norman Gobbi, preşedintele guvernului din Ticino, o regiune din partea italiană a Elveţiei, a condamnat atacul şi a spus că extremismul nu are ce căuta în această comunitate.De asemenea, cancelarul austriac Sebastian Kurz a reacţionat într-o postare pe Twitter: "Gândurile mele se îndreaptă către victime, le urez o recuperare uşoară. Suntem alături de Elveţia în aceste momente dificile".Urmăriți Aleph News pe Facebook, Twitter, Youtube și Instagram!